ߥߙߏ߬ߓߊ ߛߎߡߊߥߙߏ߫

ߥߙߏ߬ߓߊ ߛߎߡߊߥߙߏ߫ (: ߡߊߟߐ߲ߣߍ߲߫ ߦߋ߫ ߥߙߏ߬ߓߊ ߓߊ߲ߡߊ߲ߠߊ߫ ߟߋ߬ ߡߊ߬) ߕߘߍ߬ ߦߋ߫ ߛߏ߬ߛߏ߫ ߡߊ߲߬ߛߊ ߘߏ߫ ߟߋ߬ ߘߌ߫ ߡߍ߲ ߞߊ߬ ߞߏ߫ ߛߌߦߊߡߊ߲߫ ߠߎ߫ ߢߊ߬ ߛߏ߬ߛߏ߫ ߡߊ߲߬ߛߊ߬ߟߊ ߘߐߦߙߌߥߊ ߘߐ߫. ߊ߬ߟߋ ߟߋ߬ ߡߎߙߎ߲ߕߌ߫ ߘߊ߫ ߞߎ߲߬ߓߌ߫ ߝߊ߰ߡߊ߬ߟߊ ߟߊ߫ ߡߊ߬ߙߊ ߡߊ߬ ߞߊ߬ ߞߍ߫ ߞߊ߬ߝߏ߬ ߘߍ߲ߖߘߍߟߊ ߘߌ߫߸ ߏ߬ ߞߍ߸ ߊ߬ߟߋ߬ ߞߟߌ߫ ߘߴߏ߬ ߕߐ߮ ߟߊ߫ ߝߴߏ߬ ߓߘߊ߫ ߞߍ߫ ߞߊ߲ߕߍ ߟߎ߬ ߖߊ߬ߡߎ߲ ߘߌ߫. 

 ߘߋߣߍ߲ߦߊ 
ߥߙߏ߬ߓߊ ߡߏߦߌ߫ ߘߊ߫ () ߟߋ߬ ߟߊ߫ ߞߢߊߞߊ߫߸ ߛߏ߬ߛߏ߫ ߡߊ߲߬ߛߊ߬ߟߊ ߘߐ߫. ߞߏ߬ߣߌ߲߫ ߞߊ߬ ߓߍ߲߬ ߥߊ߰ߘߎ߬ߞߊ ߟߎ߬ ߟߊ߫ ߡߊ߬ߙߊ ߞߍߞߌߦߊ ߡߊ߬߸ ߊ߬ߟߎ߬ ߟߊ߫ ߡߊ߲߬ߛߊ߬ ߘߎ߯ߟߊ ߟߎ߬ ߓߍ߯ ߘߋ߲ ߠߎ߬ ߘߋߣߌ߲ߠߡߊ ߕߘߍ߬ ߦߋ߫ ߡߐ߬ ߟߊ߫ ߥߊ߬ߜ߭ߊߘߎ߬ߜ߭ߎ߫ ߟߋ߬߸ ߏ߬ ߟߋ ߞߵߊ߬ ߞߍ߫ ߥߙߏ߬ߓߊ ߝߣߊ߫ ߟߥߊ߫ ߘߊ߫ ߞߎ߲ߓߌ߫ ߢߊ߫ ߞߋߟߋ߲ ߏ߬ ߟߋ ߡߊ߬. 

ߒ߬ߓߊ߬ ߏ߬ ߞߎ߲߭ ߕߘߍ߬ ߦߋ߫ ߟߋ߬ ߛߊ߫ ߕߌ߲߭ ߣߌ߫ ߘߋ߬ߙߌ ߡߍ߲ ߠߎ߬ ߘߌ߫ ߘߏ߲߬ ߛߌߣߌ߲߫ ߝߊ߰ߡߊ ߣߴߊ߬ ߡߊ߲߬ߛߊ ߟߎ߬ ߕߍ߫߸ ߊ߬ߟߋ߫ ߞߵߊ߬ ߕߊ ߞߍ߫ ߞߙߐ߬ߛߌ ߣߌ߫ ߞߏ߫ ߢߊߢߌߣߌ߲ ߠߎ߬ ߟߋ߬ ߘߌ߫߸ ߊ߬ ߞߍߕߐ߫ ߦߋ߫ ߡߍ߲ ߠߎ߬ ߓߟߏߦߊ߫ ߟߴߊ߬ ߟߊ߫ ߡߊ߲߬ߛߊ߬ߦߊ ߞߎ߲߬ߕߊ߮ ߞߘߐ߫. 

ߊ߬ ߕߏ߫ ߘߊ߫ ߏ߬ ߟߋ ߘߊߞߘߐ߫߸ ߏ߬ ߟߋ ߓߍ߲߬ ߘߴߊ߬ ߝߊ߬ ߟߊ߫ ߛߊ߬ߦߊ ߡߊ߬ () ߟߊ߫߸ ߏ߬ ߞߍ ߊ߬ ߞߐߛߊ߬ߦߌ߫ ߘߊ߫ ߞߊ߬ ߥߊ߫ ߛߋ߫ ߛߏ߫߸ ߞߊ߬ ߥߴߊ߬ ߟߐ߬ߘߎ߮ ߘߊߞߘߐ߫. 

 ߡߊ߲߬ߛߊ߬ߦߊ ߣߌ߫ ߡߎߙߎ߲ߕߌ 

 ߡߊ߲߬ߛߊ߬ߦߊ 
ߥߙߏ߬ߓߊ ߘߏ߲߬ߣߍ߲ ߛߏ߬ߛߏ߬߸ ߊ߬ ߟߊߛߌ߰ ߘߊ߫ ߡߊ߲߬ߛߊ߬ߦߊ ߟߴߊ߬ ߝߊ߬ ߣߐ߭ ߘߐ߫. ߊ߬ ߞߵߊ߬ ߟߊ߫ ߞߟߍ߬ߘߋ߲ ߠߎ߬ ߦߙߌߞߊ ߡߊߞߊ߬ߝߏ߬߸ ߞߵߊ߬ߟߎ߫ ߡߊߞߊ߬ߙߊ߲߫ ߞߍ߬ߟߍ ߞߍߢߊ ߛߎ߮ ߓߍ߯ ߘߏ߫ ߟߊ߫: ߞߊ߬ ߞߟߍ߬ߝߋ߲ ߛߎ߮ ߣߴߊ߬ ߦߙߌߞߊ ߟߎ߬ ߟߊߛߌߦߊߦߊ߫߸ ߞߵߏ߬ ߞߍ߫ ߝߊ߰ߡߊ߬ߟߊ ߕߊ ߢߐ߲߰ ߝߌ߬ߟߊ߬ ߘߌ߫.

ߥߙߏ߬ߓߊ ߣߵߊ߬ ߦߋ߫ ߟߴߊ߬ ߦߋ߫ ߝߊ߰ߡߊ߬ߟߊ ߣߌ߫ ߛߊ߲߫ ߕߍ߫ ߞߏ ߓߍ߯ ߘߐ߫߸ ߊ߬ ߞߵߊ߬ ߓߊ߲߬ ߣߌߛߐ߲ߞߐ߫ ߛߙߊߞߏ ߡߊ߬ ߝߊ߰ߡߊ߬ߟߊ ߢߍ߫߸ ߞߵߊ߬ ߝߟߍ߫ ߛߊ߫ ߝߊ߰ߡߊ߬ߟߊ ߞߍߕߐ߫ ߦߴߏ߬ ߖߋ߬ߓߌ߬ ߟߊ߫ ߡߍ߲ ߠߊ߫: ߝߊ߰ߡߊ߬ߟߊ ߞߵߊ߬ ߢߊ ߡߊߖߌ߰ ߏ߬ ߟߋ ߝߍ߬ ߝߎߚߎ߫ ߞߊ߬ ߓߊ߲߫ ߞߵߊ߬ ߢߊ ߡߊߦߟߍ߬ ߊ߬ ߝߍ߬߸ ߊ߬ߟߎ߫ ߕߘߍ߬ ߦߴߊ߬ ߝߍ߬ ߞߵߊ߬ ߟߊߕߐ߲߫ ߊ߬ߟߎ߬ ߟߊ߫ ߛߊ߬ߙߌ߬ߦߊ߬ߛߋ߲ ߝߟߐߡߊ ߟߊ߫߸ ߒ߬ߞߊ߬ ߝߊ߰ߡߊ ߞߵߊ߬ ߦߌ߬ߘߊ߬ ߞߏ߫; ߞߊ߯ߙߌ߫߹ «ߥߙߏ߬ߓߊ ߡߐ߬ߣߍ߲߫ ߦߴߊ߲ ߓߟߏ߫ ߦߊ߲߬ ߠߋ߬߸ ߊ߬ߟߋ ߞߵߊ߬ ߟߐ߲߫ ߞߏ ߡߍ߲ ߦߴߊ߲ ߠߎ߬ ߓߟߏ߫ ߦߊ߲߬߸ ߊߟߎ ߘߏ߲߬ ߡߴߊ߬ ߟߐ߲߫ ߡߍ߲ ߦߴߊ߬ߟߋ߬ ߓߟߏ߫ ߦߋ߲߬, ߏ߬ ߘߐ߫ ߊߟߎ߫ ߦߴߊ߬ ߕߏ߫ ߞߎ߲߬ߓߋ ߘߐ߫ ߝߋߎ߫» 

ߝߊ߰ߡߊ ߞߵߊ߬ ߘߐߞߕߌ߫ ߞߊ߬ ߗߋߦߊߟߌ ߘߏ߫ ߟߊߥߟߌ߬ ߞߊ߬ ߥߊ߫ ߛߏ߬ߛߏ߫߸ ߛߴߊ߬ߟߎ߫ ߘߴߊ߬ ߟߐ߲߫ ߡߙߌ ߡߍ߲ ߦߋ߫ ߥߙߏ߬ߓߊ ߟߊ߫߸ ߥߙߏ߬ߓߊ ߡߵߏ߬ ߟߎ߫ ߓߏ߲߬ߧߊ߬ ߡߍ߲ ߞߍ߫߸ ߝߊ߰ߡߊ ߓߐ߫ ߘߊ߫ ߥߙߏ߬ߓߊ߬ ߡߙߌߦߊ ߞߊ߬ߟߊߡߊ߬ ߏ߬ ߟߋ ߘߐ߫߸ ߞߊ߬ ߓߊ߲߫ ߞߵߊ߬ ߣߴߊ߬ ߡߙߌߦߊ ߕߏ߫߸ ߏ߬ ߟߋ ߞߍ߫ ߘߊ߫ ߛߏ߬ߛߏ߬ ߟߊ߫ ߘߍ߲ߖߘߍߟߦߊ ߛߐ߬ߘߐ߲߬ߣߍ߲ ߘߌ߫ ߘߏߦߌ߲߫. 

 ߥߙߏ߬ߓߊ ߕߐ߮ ߖߍ߲ߛߍ߲ 
ߥߙߏ߬ߓߊ ߟߊ߫ ߓߊ߲߬ߠߌ߲ ߏ߬ ߟߋ ߖߍ߲ߛߍ߲߫ ߘߴߊߝߙߌߞߌ߬ ߕߟߋ߬ߓߋ (ߡߊ߲߬ߘߋ߲߬) ߟߊ߫߸ ߞߵߊ߬ ߢߌ߲߭ ߠߎ߬ ߖߘߐ߬ ߊ߬ ߝߍ߬. ߊ߬ ߦߋ߫ ߓߍ߯ ߢߣߊ߫ ߞߏ߫ ߞߊ߰ߦߊߡߊ߲߰ ߕߍߣߵߊ߬ ߘߐߞߏߟߏ߲߫ ߕߏ߫ ߟߊ߫ ߢߊ߫ ߛߌ߫ ߡߊ߬. ߞߏ߬ߣߌ߲߬ ߞߏ߫ ߡߊ߫ ߓߴߊ߬ ߘߐ߫ ߡߍ߲ ߞߍ߫߸ ߏ߬ ߟߋ ߞߵߊ߬ ߞߍ߫ ߝߘߊ߬ߝߌ߲߬ߠߊ߫ ߕߟߋ߬ߓߋ ߣߊ߲߬ߞߌ߲ ߣߴߊ߬ ߗߍ߬ߓߊ߬ ߡߊߛߌߟߊ߲ߣߍ߲ ߘߌ߫. 

ߞߏ߬ߣߌ߲߬ ߥߙߏ߬ߓߊ߬ ߕߏ߫ ߘߊ߫ ߡߊ߬ߞߊ߲߬ߞߊ߲߬ߠߌ߲ ߛߌ߱ ߟߋ߬ ߘߐ߫ ߊ߬ ߟߊ߫ ߡߊ߲߬ߛߊ߬ߦߊ ߞߎ߲߬ߕߊ߮ ߓߍ߯ ߞߘߐ߫߸ ߊ߬ ߡߴߊ߬ ߞߍ߫ ߡߊ߲߬ߛߊ߬ߟߊ߫ ߜߘߍ߫ ߞߊ߲߬߸ ߊ߬ ߘߏ߲߬ ߝߣߊ߫ ߡߊ߫ ߝߊ߰ߡߊ߬ߟߊ ߞߍ߬ߟߍ߫. ߊ߬ ߞߍ߫ ߘߴߊ߬ ߛߌ߰ߢߐ߲߰ ߡߊ߲ߛߊ ߟߎ߬ ߢߣߊ߫ ߛߎߓߊ߮ ߣߌ߫ ߛߋߒߞߏߟߊ ߘߝߊߣߍ߲ ߘߌ߫߸ ߞߊ߬ ߕߏ߫ ߢߊߓߐ߫ ߟߴߊ߬ ߟߊ߫ ߡߊ߲߬ߛߊ߬ߟߊ ߝߍ߬߸ ߊ߬ߟߎ߫ ߘߏ߲߬ ߡߊ߫ ߛߎߛߋ߫ ߊ߬ ߕߊ ߢߐ߲߰ ߞߍ߫ ߟߊ߫. 

 ߓߊ߲ߡߊ߲ߠߊ ߞߍ ߊ߬ ߖߊ߬ߡߎ߲ ߘߌ߫ 
ߞߏ߫ ߡߊ߫ ߓߐ ߡߍ߲ ߞߍ߫ ߥߙߏ߬ߓߊ ߟߊ߫ ߡߎߙߎ߲ߕߟߌ ߘߐ߫߸ ߖߋ߬ߟߌ ߟߎ߬ ߕߘߍ߬ ߦߴߊ߬ ߞߟߌ߫ ߞߊ߲ ߞߍ߫ ߟߊ߫ ߛߐ߲߬ ߞߏ߫ «ߌ ߓߊ߲߬ ߡߊ߲߰ ߘߐ߫ ߥߟߊ߫ ߓߊ߲߬ ߡߊ߲߰ ߠߊ߫»߸ ߞߵߏ߬ ߞߴߊ߬ ߕߊ߲߬ߘߏ ߘߴߊ߬ ߟߊ߫ ߡߎߙߎ߲ߕߌ ߟߊ߫ ߡߊ߲߰ ߡߊ߬߸ ߊ߬ ߝߣߊ߫ ߕߏ߫ ߘߴߏ߬ ߟߋ ߟߊߡߌ߬ߣߊ߫ ߟߊ߫ ߛߊ߫, ߏ߬ ߟߋ ߣߊ߬ ߘߊ߫ ߦߟߍ߬ ߊ߬ ߕߐ߮ ߞߊ߲߬ ߞߐ ߟߊ߫ ߥߟߴߊ߬ ߛߌ ߞߊ߲߬߸ ߞߵߏ߬ ߟߴߊ߬ ߘߋ߲ ߠߎ߬ ߞߊ߲߬ ߞߊ߬ ߣߊ߬ ߛߋ߫ ߡߊ߬ߡߊ߬ߙߋ߲ ߠߎ߬ ߡߊ߬ ߤߊ߲߯ ߞߊ߬ ߣߊ߬ ߊ߲ ߕߋ߬ߟߋ ߣߌ߲߬ ߠߊߛߐ߬ߘߐ߲߬. 

ߏ߬ ߟߋ ߦߴߊ߬ ߞߍ߫ ߟߊ߫ ߛߎߡߊߥߙߏ ߟߎ߬ ߛߌ ߛߌߦߊߡߊ߲߫ ߞߊߕߌ߫߸ ߦߏ߫: 

 ߖߊ߬ߙߌ߬ߛߐ 
 ߛߎߡߊߥߙߏ 
 ߓߊ߲ߡߊ߲߯ߠߊ ߥߟߊ߫ ߓߊ߲ߡߊ߯ߘߐ 
 ߞߊ߲ߕߍ

ߦߌߟߡߊ:ߡߊ߲߬ߛߊ߬ߟߊ߫ ߞߘߐ
ߦߌߟߡߊ:ߊߝߙߌߞߌ߬ ߕߟߋ߬ߓߋ ߘߐ߬ߝߐ
ߦߌߟߡߊ:ߛߏ߬ߛߏ߫ ߡߊ߲߬ߛߊ߬ߟߊ
ߦߌߟߡߊ:ߓߘߍ߬ߓߘߍ߬ߟߌ߬ߟߊ